Гæджиты Алыксандр
Сæрибар энциклопеди Википедийы æрмæг.
Гæджиты Максимы фырт Алыксандр, Советон Цæдисы Хъæбатыр, райгуырд 1922 азы Дзæуджыхъæуы. Ахуыр когда Дзæуджыхъæуы цыппæрæм астæуккаг скъолайы. Скъолайы фæстæ бацыд Дзæуджыхъæуы аэроклубмæ, ахуыр кæнынмæ. 1939 азы æнтысджынæй каст фæцис аэроклуб æмæ уыцы аз бацыди Ейсчы æфсæддон-денджызон авиацийы ахуыргæнæндонмæ.
1941 азы июны мæйы йын радтой сержанты чин æмæ æрвыст æрцыд Сабыр фурды авиацион хæйттæй сæ иумæ. 1944 азы æрвыст æрцыд Балтийы флоты Сырхтырысаджын авиацийы 1-æм гвардион авиацион полкмæ. Дыууæ хатты хорзæхджын æрцыд Сырх Тырысайы орденæй. 1944 азы мæйы фæстæмæ акодта 28 хæстон атахты æмæ се ’ппæт дæр уыдысты æнтыстджын. Балты денджызы дард коммуникациты фæдæлдон кодта, сæ иумиаг донгуырахст 18 500 тоннæйы кæмæн уыд, цыппар ахæм транспорты æмæ иу та 1 200 тоннæйы донгуырахстджын дæлдоннау.
1945 азы Гæджийы-фырты снысан кодтой эскадрильяйы командиры хæдивæгæй. Радтой йын ног æфсæддон чин — хистæр лейтенант.
1945 азы 6 мартъийы ССР Цæдисы сæйраг Советы Президиумы указмæ гæсгæ тохы быдыры командæгæнджыты хæстон бардзырдтæ цæсгомджынæй æххæст кæнын æмæ немыцаг тыхæйисджыты ныхмæ стыр арæхст æмæ хъайтардзинад равдисыны тыххæй Гæджиты Максимы фырт Александрæн лæвæрд æрцыд Советон Цæдисы Хъæбатыры ном.
1953 азы каст фæци Ленинграды æфсæддон-денджызон академии æмæ куыста ахуыргæнæгæй. Гæджиты Алыксандр амард 1981 азы 16 октябры.